laion/Wikipedia-Exotic huggingface dataset:
סאנה מרין

סאנה מירלה מרין (בפינית: Sanna Mirella Marin; נולדה ב-16 בנובמבר 1985) היא פוליטיקאית פינית שכיהנה כראש ממשלת פינלנד מטעם המפלגה הסוציאל-דמוקרטית מ-2019 ועד 2023. היא הייתה ראש הממשלה הצעירה בעולם מקרב ראשי הממשלה בעולם בעת בחירתה. מרין נולדה בהלסינקי, ומשם עברה לאספו, ולפירקלה, שם סיימה תיכון. משפחתה סבלה מבעיות כלכליות ואביה היה אלכוהוליסט. בצעירותה התגרשו הוריה, והיא גדלה אצל אמה ובת זוגה של אמה. במקביל ללימודיה בתיכון עבדה במאפייה, בסופרמרקט ובחלוקת עיתונים. בזמנה הפנוי בילתה בכנסייה המקומית, שקיבצה בני נוער כדי לשמור עליהם מפני התמכרות לסמים ואלכוהול - תופעה רווחת בקרב מתבגרים בפינלנד. היא הייתה הראשונה במשפחתה שסיימה 12 שנות לימוד. בגיל 18 עברה עם בן זוגה מרקוס רייקונן לעיר טמפרה, שם למדה לתואר ראשון. בשנת 2012 קיבלה תואר ראשון במדעי הניהול מאוניברסיטת טמפרה, ובשנת 2017 קיבלה תואר שני במדעי הניהול. בשנת 2012 נבחרה למועצת העיר טמפרה, ובשנים 2013–2017 הייתה ראש העיר. בשנת 2015 נבחרה לפרלמנט הפיני, ביוני 2019 מונתה לשרת התחבורה והתקשורת, ובראשית דצמבר 2019 נבחרה במסגרת המפלגה הסוציאל-דמוקרטית והחליפה את ראש הממשלה המכהן מטעם המפלגה, אנטי רינה. בכך הפכה מרין לצעירה בין ראשי הממשלה המכהנים בעולם בעת בחירתה, והצעירה ביותר בהיסטוריה של פינלנד. מרין מתגוררת בטמפרה עם בן זוגה מרקוס רייקונן ובתם. השניים נישאו באוגוסט 2020. ב-2 באפריל 2023 הובסה מפלגתה בבחירות על ידי מפלגת הקואליציה הלאומית, בראשות פייטרי אורפו. במאי 2022 הודיעה פינלנד באופן רשמי על כוונתה להצטרף לברית נאט"ו, לאור החששות שהתעוררו במדינה לאחר הפלישה של רוסיה לאוקראינה. עד הפלישה הרוסית לאוקראינה בפברואר 2022, נמנעה המדינה מלהצטרף לברית כדי לשמר יחסים ידידותיים עם רוסיה, שכנתה ממזרח. במקביל, הודקו היחסים עם בריטניה וקודמה ברית הגנה. פינלנד החליטה לספק סיוע לאוקראינה בשל הפלישה. בתחילת כהונתה הודיעה מרין שהיא מתכוונת לשפר את זמינות החינוך לגיל הרך במדינה, בה קיים חינוך חינם חלקי לילדים מגיל שנה. היא העבירה חוק שמגדיל משמעותית את משך חופשת הלידה ומשווה בין חופשת הלידה של נשים לגברים במטרה לעודד יותר גברים להישאר בבית ולטפל בילדים - מחופשה של חודשיים לגברים וארבעה לנשים, לשישה חודשים בתשלום מלא לכל אחד מההורים. מדיה וקבצים בנושא סאנה מרין בוויקישיתוף אתר האינטרנט הרשמי של סאנה מרין (בפינית) סאנה מרין, ברשת החברתית פייסבוק סאנה מרין, ברשת החברתית אקס (טוויטר) סאנה מרין, ברשת החברתית אינסטגרם אסף אוני, ‏המנהיגה הצעירה ביותר בעולם שוברת שיאי אהדה בפינלנד אחרי משבר הקורונה, באתר גלובס, 12 באוגוסט 2020 אחרי הסרטונים הפרועים: המנהיגה הצעירה הפסידה בבחירות, סרטון בערוץ "כאן חדשות", באתר יוטיוב (אורך: 02:58), 3 באפריל 2023 ר"מ פינלנד התחתנה עם החבר מגיל 18, באתר ynet, 2 באוגוסט 2020 "Sanna Marin defeated by Finland's conservatives in tight race". BBC News (באנגלית בריטית). 2023-04-02. נבדק ב-2023-04-02. פינלנד הודיעה רשמית על כוונתה להצטרף לנאט"ו, באתר וואלה, 12 במאי 2022 Venäjän hyökkäys | Suomi lähettää aseita Ukrainalle – Pääministeri Marin: "Päätös on historiallinen", Helsingin Sanomat, ‏2022-02-28 (בפינית)
הרפתקאות שלושה רוסים ושלושה אנגלים באפריקה החמה

הרפתקאות שלושה רוסים ושלושה אנגלים באפריקה החמה (בצרפתית: Aventures de trois Russes et de trois Anglais dans l'Afrique Australe) הוא רומן הרפתקאות מאת הסופר הצרפתי ז'ול ורן, והוא חלק מהסדרה "מסעות יוצאי דופן". הרומן נכתב בשנת 1872. הפרסום הראשון של הרומן היה במגזין "Magasin d'Éducation et de Récréation" מ-20 בנובמבר 1871 עד 5 בספטמבר 1872, בשם "הרפתקאותיהם של שלושה רוסים ושלושה אנגלים באפריקה החמה". בספר נפרד פורסם הרומן תחת הכותרת "הרפתקאותיהם של שלושה רוסים ושלושה אנגלים" ב-29 באוגוסט 1872. ב-31 באוקטובר 1872 פורסם הרומן במהדורה מאוירת (של 53 איורים), שכללה גם את הרומן העיר השטה, שהיה הכרך השישי של "מסעות יוצאי דופן". הספר מחולק לעשרים ושלושה פרקים: פרק ראשון – על גדת נהר אורנג' פרק שני – הכרה רשמית פרק שלישי – התגברות על המכשול פרק רביעי – כמה מילים על המונה פרק חמישי – כפר בצ'ואן פרק שש – בו מסתיימת ההיכרות פרק שבע – בסיס משולש פרק שמונה – מרידיאן עשרים וארבע פרק תשע – קראאל פרק עשר – זרימה פרק אחד-עשר – בו נמצא ניקולא פלאנדר פרק שתים עשרה – ציון דרך בסגנון סר ג'ון פרק שלוש עשרה – בסיוע האש פרק ארבע עשרה – הכרזת מלחמה פרק חמש עשרה – מילה אחת נוספת פרק שש עשרה – הרפתקאות שונות פרק שבע עשרה – חוף המדבר פרק שמונה עשרה – מדבר פרק תשע עשרה – משולש או מוות פרק עשרים – שמונה ימים בראש סקורצף פרק עשרים ואחת – פיאט לוקס פרק עשרים ושניים – בו איבד ניקולא פלאנדר את העשתונות פרק עשרים ושלוש – מפלי זמבזי משלחת גיאודזית, המורכבת משלושה מדענים אנגלים ושלושה רוסים, יוצאת באוניה "המלכה והצאר" לדרום אפריקה. הידיעה על תחילת פעולות האיבה במרץ 1854 בין שתי המעצמות (הממלכה המאוחדת והאימפריה הרוסית) יוצרת קונפליקט אתני בין חברי המשלחת. לאחר קבלת חדשות על תחילת המלחמה בין רוסיה לבריטניה (הכוונה למלחמת קרים בשנים 1853–1856) המשלחת מתפצלת לשני חלקים: רוסית ואנגלית, שממשיכים בנפרד את מחקרם. הבריטים מגלים את המעקב אחר מקולולו - שבט המפורסם בשודיו. עם זאת, הם עוקבים לא רק אחר קבוצת המדענים האנגלית, אלא גם אחר הרוסים. גנגסטרים אלה של דרום אפריקה תוקפים את המשלחת הרוסית ומצרים על הר סקורצף, בו רוסים קובעים את המחנה שלהם. הבריטים, לאחר ששכחו שהם אויבים של רוסים, עוזרים לעמיתיהם. לאחר שעברו מצור ארוך ומבחן רעב, גיבורי הרומן לאחר התקיפה נסוגים לאגם ובורחים מהשודדים, לאחר שסיימו כבר את מחקרם. המבחן לא מסתיים שם. קופים חוטפים את רישומי המחקר של ניקולאי פלאנדר. חברי המשלחת יוצאים לשביל החוטפים ומצילים את הרישומים. לאחר סיום המחקר, חברי המשלחת המשותפת חוזרים בספינה אוסטרית לתעלת סואץ. המלחמה עדיין בעיצומה. בעיקר על סבסטופול. הרומן מסתיים בכך שהמדען האנגלי ויליאם אמרי מרגיע את עמיתו הרוסי מיכאיל צורן שידידותם תימשך למרות זאת. ז'ול ורן אפריקה הדרומית מדיה וקבצים בנושא הרפתקאות שלושה רוסים ושלושה אנגלים באפריקה החמה בוויקישיתוף
רכס פיקוק

האם התכוונתם ל... רכס פיקוק (אנטארקטיקה) – רכס הרים בהרי טולה בארץ אנדרבי שבאנטארקטיקה רכס פיקוק (מינסוטה) – רכס הרים במחוז יוסטון במדינת מינסוטה שבארצות הברית רכס פיקוק (קליפורניה) – רכס הרים בשטח הפארק האזורי מכרות בלק דיאמונד במדינת קליפורניה שבארצות הברית
משפחת שלוש

משפחת שְׁלוּשׁ היא משפחה יהודית ספרדית, שענפיה התפזרו בגלות באירופה ובצפון אפריקה. ענף אחד מהמשפחה עלה לארץ ישראל מצפון אפריקה באמצע המאה ה-19 והתיישב ביפו. אבי המשפחה – שהעלה את המשפחה לארץ ישראל וקבע את מושבה ביפו – הוא אברהם שלוש; בנו הוא אהרן שלוש, ממייסדי השכונה היהודית נווה צדק; ילדיו של אהרן: אברהם חיים שלוש, יוסף אליהו שלוש, ויעקב שלוש השתתפו בפיתוח התשתית ההתיישבותית ובייסוד אחוזת בית (לימים העיר תל אביב-יפו) ונכדיו ובני זוגם המשיכו לפתח את התשתיות הלאומיות העתידיות. בין הבולטים שבהם (רשימה חלקית בלי בני זוג): משה שלוש, צדוק שלוש, אבנר שלוש, גבריאל שלוש, ירוחם לוריא, רפאל מהודר, זכי שלוש ורבים נוספים אחרים. לאורך השנים תרמה המשפחה לעיצובה הכלכלי והתרבותי ולפעמים אף הפוליטי של "היישוב הישן" וה"הישוב החדש". בין היתר ניתן למנות בין צאצאי ענף המשפחה בישראל את משפחות מנור וזכאי צאצאיו של דוד לובינסקי, את יואב שלוש, את רפי (רפאל) מהודר, ואת נעם לניר, דליה מזור, ואמנון רובינשטיין (שהתחתנו בה) וכן רבים אחרים מפורסמים לא פחות. אף כיום, משפחת שלוש ממשיכה להשפיע על המשק הישראלי, בכל גווניו ותחומיו. שלוש (משפחה), דף שער בספרייה הלאומית מקור השם שלוש, באתר "אנו – מוזיאון העם היהודי"
חטיבת החי"ר הצפונית

חטיבת החי"ר הצפונית (חטיבת האר"י 5692) היא חטיבת חיל רגלים במילואים הפועלת תחת אוגדת יערה של פיקוד העורף. יעודה הוא פעילות ככוח לוחם בעורף להגנת יישובי גבול הצפון וסיוע לתושבי היישובים בשעת חירום. החטיבה הוקמה ב-2018 בהנחיית אלוף פיקוד העורף, תמיר ידעי, שמינה את אלוף-משנה ליאור נגר להקים את החטיבה ולשמש כמפקדה הראשון. לחטיבה ארבעה גדודי חי"ר קל: 9239, 982, 9214, 9311. רוב חיילי החטיבה שירתו בשירות סדיר בחטיבות החי"ר השונות בצה"ל. בשנת 2023, נבחר גדוד 9311 לקבל תעודת הצטיינות מנשיא המדינה, על ידי וועדה שהתקיימה בראשות מפקד מערך התמרון והגיס הצפוני, אלוף סער צור. תעודת ההצטיינות ניתנה כאות הערכה על הצטיינותו בשגרה ובחירום. החטיבה מורכבת מארבעה גדודי חי"ר, שטרם הקמת החטיבה היו מפוזרים תחת יחידות שונות. החטיבה הוקמה בשנת 2018, לאור השתנות האיומים בגזרה הצפונית, להגנה על אזרחי ישראל במקרה של חדירת מחבלים בגזרה הצפונית במקביל להענקת סיוע איכותי ליישובים צמודי גדר ולרשויות מתקשות תחת אש. כחלק מהפקת הלקחים אחרי ״שומר חומות״ התעדכן יעוד החטיבה. המשימה החדשה שהוטלה עליה - היא להגן על הצירים המרכזיים והמתקנים האסטרטגים במדינה. כיום, החטיבה נותנת מענה למגוון איומים החל מבט"פ ועד הגנה מפני אויב חיצוני שיפעל לאיים על אינטרסים אזרחיים וצה״ליים בגזרה הצפונית . החטיבה הינה חטיבת אחות של חטיבת דניאל וחטיבת שילה. במלחמת חרבות ברזל החטיבה הוקפצה תחילה לצפון הארץ, להגנת היישובים בגזרת קו התפר הצפוני. בהמשך החטיבה ביצעה משימות ייחודיות תחת מפקדת העומק. החטיבה ביצעה פעולות רבות במהלך הלחימה, ובהן משימות הגנה על יישובי העוטף, זיכוי וסריקת יישובים, איתור נעדרים וכן משימות חוצות לתוך שטח הרצועה. כלל גדודי החטיבה משובצים לתעסוקה מבצעית בגזרת אוגדת יהודה ושומרון. חטיבת דניאל זו החטיבה שתבטיח את חופש התנועה במלחמה הבאה, באתר צה"ל, 2 באוגוסט 2022 9311, סרטון בערוץ "גדוד 9311", באתר יוטיוב (אורך: 14:58) צה"ל, לראשונה: גדוד 9239 מנפת הגליל המערבי של פיקוד העורף מתרגל סיכול חדירה לחוף מהים, באתר פייסבוק אלו 21 יחידות המילואים שקיבלו תעודות הצטיינות מנשיא המדינה, באתר צה"ל, 12 ביוני 2023 יאיר קראוס, ‏לראשונה בצה"ל: חטיבת מילואים קרבית להגנת העורף – בעורף, בעיתון מקור ראשון, 27 בנובמבר 2019 דו״צ, זו החטיבה שתבטיח את חופש התנועה במלחמה הבאה, באתר צה״ל, ‏אוגוסט, 2022
הצבי (פירושונים)

האם התכוונתם ל... הצבי – עיתון שנוסד על ידי אליעזר בן-יהודה בשנת 1884 בירושלים הצבי (גופן) – גופן עברי בעיצובו של צבי האוזמן, משמש בעיקר לכותרות הצבי (סדרה ישראלית) – סדרת דרמה של כאן 11 משנת 2024 מאפיית הצבי – מאפייה בבני ברק ארץ הצבי – כינוי לארץ ישראל ארץ הצבי (ספר) – ספרו של אריה לובה אליאב הצבי ישראל – ביטוי בקינת דוד על שאול ויהונתן הצבי לצדיק – כינוי של רבי צבי אלימלך שפירא, מייסד חסידות בלאז'וב בגליציה המערבית צבי
ארמון קוטרוצ'ן

ארמון קוטרוצ'ן (ברומנית: Palatul Cotroceni) הוא מערך מבנים במרכז בוקרשט, רומניה, ששימש כמשכן מלכותי בתקופת המלוכה, כארמון הפיונירים בתקופה הקומוניסטית ומשמש מאז המהפכה הרומנית (1989) כמשכן נשיאי רומניה. ב-1679, שליט נסיכות ולאכיה, שרבאן קנטקוזינו בנה מנזר על גבעת קוטרוצ'ן בבוקרשט. הכנסייה ויתר המבנים הוקמה במהלך שנתיים. השליט שבא לאחר קנטקוזינו, קונסטנטין ברנקוביאנו, המשיך בבניה והתארח לעיתים במנזר. ב-1862 החליט אלכסנדרו יואן קוזה להשתמש במנזר כמעון קיץ והשליט שבא אחריו, קרול הראשון, מלך רומניה, המשיך בכך והחליט לבנות במקום ארמון, שישמש את יורשי הכתר. הממשלה הקציבה 1,700,000 לאי לצורכי עבודות פינוי המבנים הישנים והקמת הארמון, תוכניות המבנה הוכנו על ידי האדריכל הצרפתי פול גוטרו בסגנון קלאסי ונציאני. העבודה התחילה ב-1888 והסתיימו כעבור שנתיים. מריה מאדינבורו, מלכת רומניה ופרדיננד הראשון, מלך רומניה עברו לגור בארמון קוטרוצ'ן במרץ 1896. באוגוסט 1916 נערכה בארמון זה ישיבת ממשלת רומניה, בנשיאות המלך, בה הוחלט על כניסת רומניה למלחמת העולם הראשונה. רעידת האדמה בוורנצ'אה (1940) גרמה לנזקים בארמון קוטרוצ'ן והשתלטות הקומוניסטים על רומניה והדחת המלוכה הובילה גם להפיכת ארמון קוטרוצ'ן, ב-1949, לארמון הפיונירים והסלונים של הארמון הפכו לכיתות לימוד עבור הפיונירים. ברעידת האדמה בוורנצ'אה (1977) נפגע קשה גם ארמון קוטרוצ'ן, ארמון הפיונירים הועבר למקום אחר ובמקום החלו עבודות שיפוץ, שנמשכו 10 שנים. במהלך השיפוץ נבנה גם אגף חדש, אליו קיווה ניקולאה צ'אושסקו לעבור, אך הוא הודח במהפכה הרומנית ולאחר המהפכה הועידו את האגף החדש למשכן נשיאי רומניה. החל מ-1991 החלק ההיסטורי של הארמון הפך למוזיאון ונפתח לציבור הרחב. מדיה וקבצים בנושא ארמון קוטרוצ'ן בוויקישיתוף Istoria Palatului Cotroceni: de la Şerban Cantacuzino, la Traian Băsescu. Cum a luat naştere sediul prezidenţial din buricul Bucureştiului! (ברומנית) Palatul Cotroceni (ברומנית) תמונות מארמון קוטרוצ'ן
פורד טאורוס (סין)

פורד טאורוס (סין) (באנגלית: Ford Taurus (China)) היא מכונית סלון מתוצרת יצרנית הרכב הסינית Changan Ford (אנ') (שם רשמי: Changan Ford Automobile Co., Ltd) אשר פותחה בשיתוף פעולה עם Ford Australia (אנ') המיוצרת בסין משנת 2015 ועד היום. היצרן Changan Ford (אנ') (בסינית: 长安福特) בשותפות 50% 50% (joint venture) בין Changan Automobile (אנ') וקונצרן פורד. אין כל קשר בין דגם "פורד טאורוס" שמיוצר בסין לבין דגמי "פורד טאורוס" שיוצרו בארצות הברית בין השנים 1986–2019. 4 דלתות - סדאן. 5 נוסעים. מנוע קדמי. מנוע בנזין. סוג הנעה: הנעה קדמית. דגמי שנת המודל 2020 עברו מתיחת פנים. "פורד טאורוס (סין)" "פורד טאורוס (סין)" "פורד טאורוס (סין)" "פורד טאורוס (סין)" פורד פורד טאורוס מדיה וקבצים בנושא פורד טאורוס בוויקישיתוף אתר האינטרנט הרשמי של פורד טאורוס (באנגלית) פורד טאורוס, סרטון באתר יוטיוב פורד טאורוס, סרטון באתר יוטיוב "פורד טאורוס (סין)" leftlanenews.com/2015/04/21/shanghai-live-2016-ford-taurus "פורד טאורוס (סין)" caranddriver.com/news/a27554982/ford-taurus-china "פורד טאורוס (סין)" caradvice.com.au/757887/2020-ford-taurus-revealed-china "פורד טאורוס (סין)", שנת 2020 - מתיחת פנים motor1.com/news/350820/2020-ford-taurus-facelift-china
יחסי מרוקו–שווייץ

יחסי מרוקו–שווייץ הם היחסים הדיפלומטיים הרשמיים שבין ממלכת מרוקו לבין הקונפדרציה השווייצרית. בין ממלכת מרוקו לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, היחסים הדיפלומטיים הרשמיים שבין ממלכת מרוקו לבין הקונפדרציה השווייצרית הם יחסים דיפלומטיים חמים וידידותיים ובמסגרתם מתקיימים שיתופי פעולה שונים במגוון תחומים. הסוחרים השווייצרים הראשונים הגיעו למרוקו והתיישבו בעיר טנג'יר, עיר נמל שהייתה בשליטת ספרד (לעומת רוב מרוקו שנשלטה על ידי צרפת) בסוף המאה התשע עשרה ועסקיהם פרחו שם. היחסים הרשמיים בין ממשלת שווייץ לבין מרוקו קיימים מאז תחילת המאה העשרים. בשנת 1921, שווייץ פתחה קונסוליה בקזבלנקה. הקונסוליה הועברה לעיר רבאט בשנת 1947. שווייץ הכירה לראשונה בעצמאותה של מרוקו בשנת 1956. במהלך בניית היחסים הדיפלומטיים, שווייץ פתחה צירות ברבאט, אשר הועלתה לדרג השגרירות בשנת 1960. היא פתחה גם קונסוליה בטנג'יר שפעלה בין השנים 1958 ל-1968. ב-1959 פתחה מרוקו נציגות בשווייץ שקיבלה מעמד של שגרירות בשנת 1961. מרוקו מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה. מרוקו מיוצגת בשווייץ גם בדרג הקונסולרי באמצעות קונסוליה רשמית שהיא מחזיקה בציריך. שווייץ מיוצגת במרוקו בדרג השגרירות באמצעות שגרירות רשמית שהיא מחזיקה ברבאט, בירת המדינה. שווייץ מיוצגת במרוקו גם בדרג הקונסולרי באמצעות קונסוליה רשמית שהיא מחזיקה בקזבלנקה. EMBASSY OF MOROCCO IN BERN, SWITZERLAND CONSULATE GENERAL OF MOROCCO IN ZURICH, SWITZERLAND EMBASSY OF SWITZERLAND IN RABAT, MOROCCO CONSULATE OF SWITZERLAND IN CASABLANCA, MOROCCO
אורית נבון

אורית נבון (נולדה ב-1 במאי 1978) היא עיתונאית ישראלית. נולדה ברמת גן למשפחה דתית. הבת הבכורה מבין שלושה ילדים. למדה באולפנה בבני ברק. את קריירת הכתיבה העיתונאית החלה במגזין הילדים אותיות ובגיל 16 החלה לכתוב במעריב לנוער. בגיל 17 החלה לעבוד ב"יומן מורשת" של "קול ישראל". לאחר שסיימה שירות לאומי, למדה תואר ראשון בסוציולוגיה באוניברסיטת בר-אילן וכתבה במגזין רייטינג, בהמשך מונתה לסגנית עורכת של מוסף "סגנון" של העיתון מעריב. לאחר מכן הייתה בצוות ההקמה של אתר "מאקו" בו שימשה כעורכת וכתבת. הייתה בעלת טור במשך מספר שנים באתר מאקו. בעשור השלישי של המאה ה-21, היא כותבת, במאית ומגישה את הסדרה "כאן מקשיבים" בחטיבת הדיגיטל של כאן 11. נבון למדה גישור ואף עוסקת בתחום זה. נבון נשואה לאלעד ואם לשניים. היא מתגוררת בשוהם. אורית נבון, ברשת החברתית פייסבוק דינה חלוץ, "דתיות מומחיות בסקס על יבש": העיתונאית שחושפת סודות מהמגזר, באתר Xnet‏, 9 באפריל 2018 מיכל פיררסקי,כאן אורית נבון, באתר אבן שוהםנט, 7 בינואר 2018 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
ניסאן לאניה

ניסאן לאניה (באנגלית: Nissan Lannia) היא מכונית משפחתית קומפקטית במרכב סדאן בעלת חמישה מקומות ישיבה, שמיוצרת על ידי ניסאן לשוק הסיני משנת 2015. עיצוב הלאניה הוא חדש שלא נראה עד כה ברכבי ניסאן, הוא משלב מרכב סדאן עם מרכב האצ'בק, וגם דומה מאוד לניסאן מקסימה. עיצוב הפנים הוא עדין וקל, ישנו מסך מגע המציג את המולטימדיה בקוטר 7 אינץ'. היא כוללת מערכת הנעה קדמית הכוללת מנוע בנזין I4 צילינדרים בנפח 1.6 ליטר. תיבת הילוכים רציפה או ידנית בעלת חמישה הילוכים. התאוצה מ-0 ל-100 קמ"ש אורכת 11.8 שניות. מבט קדמי מבט אחורי מדיה וקבצים בנושא ניסאן לאניה בוויקישיתוף אתר האינטרנט הרשמי של ניסאן לאניה ניסאן לאניה, סרטון באתר יוטיוב ניסאן לאניה, סרטון באתר יוטיוב ניסאן לאניה, סרטון באתר יוטיוב ניסאן חושפת משפחתית חדשה – ניסאן לאניה, באתר קארטיוב, ‏22 באפריל 2015 Nissan introduces new Lannia sedan in China, באתר אוטובלוג, ‏20 באפריל 2015
כורדיסטן24

כורדיסטן24 או K24 (בכורדית: Kurdistan Bîst û Çar) היא רשת חדשות כורדית הפועלת מארביל, שבכורדיסטן העיראקית, עם משרדים נוספים בוושינגטון די. סי. ובקלן שבגרמניה, שהושקה באוקטובר 2015‏. היא משדרת בשפות סוראני וקורמאנג'י שהם דיאלקטים כורדיים וכן באנגלית וטורקית. נורלדין ווייסי ייסד את החברה והיה המנכ"ל עד שהחליף אותו מוחמד קארים. טורקיה הסירה מספר ערוצי שידור כורדים, בהם כורדיסטן24, משידורי הלוויין שלה, "טורקסאט", על "הפרות שידור" לטענתם, במהלך משאל העם על עצמאות האזור בשנת 2017‏. באוקטובר 2017, החליטה הוועדה למדיה ותקשורת של ממשלת עיראק להוציא צו סגירה והחרמת כל הציוד של התחנה וצוות העובדים, בטענה שהיא פועלת ללא רישיון, מסיתה לאלימות ומפריעה לשלום ולביטחון. אתר האינטרנט הרשמי של כורדיסטן24 (באנגלית) Noreldin Waisi (4 בנובמבר 2015). "Kurdistan 24: Breaking New Ground". Kurdistan 24. {{cite news}}: (עזרה) "3 TV channels, to be removed from TurkSat over broadcasting violations". DailySabah. English, Kurdistan 24 (28 באוקטובר 2017). "Baghdad's ban of Kurdistan24" (באנגלית). {{cite news}}: (עזרה) "Iraq's media and communications commission bans" (בצרפתית). 28 באוקטובר 2017. {{cite news}}: (עזרה)
התאומות ברבי

התאומות ברבי (באנגלית: Barbi Twins; נולדו ב-2 באפריל 1963) הן זוג תאומות זהות דוגמניות אמריקאיות. שיין וסייה ברבי נולדו בסן דייגו, כשהיו בנות שנתיים הוריהם התגרשו. הם למדו לתואר בתזונה והעבירו הרצאות בתזונה בבתי ספר. ב-1997 נישאה שיין לשחקן קן וול. הן החלו לדגמן בגיל שבע לקטלוג של רשת חנויות הכלבו "סירס" (אנ'). בין השנים 1989–1991 הן דגמנו למספר חברות אופנה וביניהן שאנל וג'ון גליאנו. בספטמבר 1991 הן היו על שער מגזין פלייבוי, זאת לאחר שצדו את עיניו של יו הפנר, הגיליון שהן הופיעו בו שבר שיאי מכירות. ב-1993 המגזין הבריטי "Stuff" נתן להן את התואר "סמל הסקס של 1993". הן הוציאו מספר לוחות שנה בכיכובן שזכו להצלחה. בשנות ה-90 נכתב בעיתונות כי הנסיך ויליאם היה מעריץ שלהן. ב-2001 הוקדש עבורן פרק בתוכנית של ערוץ E!"E! True Hollywood Story". ב-2003 הן תבעו את לארי פלינט ואת מגזין האסלר בטענה שתמונותיהן שצולמו על ידי פלייבוי הופיעו במגזין האסלר ללא רשותן. ב-2009 הם פעלו ביחד עם וילי נלסון לקידום החוק האוסר על שחיטת סוסים בארצות הברית. ב-2010 יצאו כנגד ציד כלבי ים בקנדה, הם גם הופיעו בסרט תיעודי אודות בעלי חיים. אתר האינטרנט הרשמי של התאומות ברבי התאומות ברבי, ברשת החברתית פייסבוק התאומות ברבי, ברשת החברתית אקס (טוויטר) Dana Lemon, The ugly truth behind the famous Barbi Twins, Worldation, ‏8 באוגוסט 2017 (באנגלית) (ארכיון) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נינה הוס

נינה הוס (בגרמנית: Nina Hoss; נולדה ב-7 ביולי 1975) היא שחקנית גרמנייה. הוס נולדה בשטוטגרט, גרמניה לאב פוליטיקאי ואם שחקנית. בילדותה הציגה מחזות ברדיו ובגיל ארבע עשרה החלה להופיע על בימות התיאטרון. ב-1997 סיימה ללמוד באקדמיה למשחק בברלין. ב-2009 הייתה חברה בצוות השופטים של פסטיבל לוקרנו וב-2011 של פסטיבל הסרטים הבינלאומי בברלין. היא קיבלה מספר אותות הוכרה ממשלתיים וביניהם מסדר הכבוד של הרפובליקה הפדרלית של גרמניה ומסדר האמנויות והספרות. ב-2019 החלה לשמש כחברה באקדמיה האמריקאית לקולנוע. ב-1996 ביצעה את פריצתה בתחום המשחק כששיחקה בסרט "Das Mädchen Rosemarie" המבוסס על סיפור אמיתי אודות נערת ליווי גרמנייה. ב-2002 שיחקה בקומדיה "Nackt" אודות שלושה זוגות חברים הנפגשים לארוחת ערב המהווה מוקד למתח ולדיבורים אודות אהבה ומין. ב-2006 שיחקה בסרט "Elementarteilchen" המבוסס על רומן מאת מישל וולבק. ב-2007 שיחקה בסרט המתח ילה (Yella) כאישה הבורחת מבעלה. ב-2008 גילמה את התפקיד הראשי בסרט "אישה בברלין" המבוסס על הספר אישה בברלין. ב-2010 הופיע בסרט הערפדים "Wir sind die Nacht". ב-2012 גילמה רופאה המנסה לברוח ממזרח גרמנייה בסרט "ברברה" שזכה להצלחה ואף נשלח להתמודד מטעם גרמניה לפרס האוסקר לסרט הזר. בין 2014–2017 שיחקה סוכנת גרמנייה בסדרה האמריקאית "הומלנד". בשנת 2020 שיחקה בסדרה "המובסים" בהפקת נטפליקס, לצד טיילור קיטש, אנסון בון, סבסטיאן קוך ואחרים. בשנת 2022 שיחקה בסרטו של טאריק צאלח "חוזה מסוכן" לצד כריס פיין. עוד בשנת 2022 תצטרף לקאסט העונה השלישית של הסדרה "ג'ק ראיין" בפריים וידאו, ושיחקה לצד של קייט בלאנשט בסרט הדרמה של טוד פילד "טאר המנצחת"; אשר הוקרן בבכורה ב-1 בספטמבר 2022 בפסטיבל הסרטים של ונציה. בשנת 2023 שיחקה בסרט הרומני "Do Not Expect Too Much from the End of the World" בתפקיד הראשי של דוריס. בשנת 2024 שיחקה בסרט הצרפתי "Langue étrangère" בבימויה של קלייר ברגר. בינואר של אותה שנה, החלה להצטלם לסרטה של ניה דאקוסטה "הדה" המבוסס על המחזה הדה גאבלר מאת הסופר הנורווגי הנריק איבסן. נינה הוס, ברשת החברתית Goodreads נינה הוס, במסד הנתונים הקולנועיים IMDb (באנגלית) נינה הוס, באתר "אידיבי", מאגר הידע העברי לקולנוע ישראלי ועולמי נינה הוס, באתר AllMovie (באנגלית) נינה הוס, באתר Rotten Tomatoes (באנגלית) נינה הוס, באתר Metacritic (באנגלית) נינה הוס, במסד הנתונים הקולנועיים KinoPoisk (ברוסית) נינה הוס, באתר אפל מיוזיק (באנגלית) נינה הוס, באתר Last.fm (באנגלית) נינה הוס, באתר MusicBrainz (באנגלית) נינה הוס, באתר Discogs (באנגלית) נינה הוס, באתר Schaubuehne https://www.haaretz.co.il/gallery/cinema/movie-reviews/1.3411250 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ארץ הפרווה

ארץ הפרווה (בצרפתית: Le Pays des fourrures) הוא רומן הרפתקאות מאת הסופר הצרפתי ז'ול ורן מסדרת הספרים שלו Voyages Extraordinaires (אנ'), שיצא לראשונה על ידי פייר-ז'ול הצל בשנת 1873. הספר מספר על תחנה שהקימו סוחרי פרווה על קרחון־ענק בצפון קנדה ש"נתלשת" ומשייטת ברחבי האוקיינוס. הרומן פורסם כסדרת מאמרים ב-Magasin Éducation et de Récréation מספטמבר 1872 עד דצמבר 1873. המהדורה הצרפתית המקורית הראשונה עם שני הכרכים והמהדורה המאוירת הראשונה בפורמט גדול פורסמו בשנת 1873. התרגום הראשון לאנגלית, מאת נ. ד'אנברס (שם בדוי של גברת ארתור (ננסי) בל), פורסם גם הוא בשנת 1873. הספר תורגם לעברית על ידי ג. בן־חנה [גדליהו אמיתי] בשם הקצין גובסון, בשנת 1954, יצא לאור על ידי הוצאת שמעוני. בשנת 1859, סגן ג'ספר הובסון וחברים אחרים בחברת מפרץ הדסון עוברים דרך הטריטוריות הצפון-מערביות של קנדה לקייפ באת'רסט שבאוקיינוס הקרח הצפוני, במשימה להקים מאחז בקו הרוחב 70 מעלות, צפונית לחוג הארקטי. האזור אליו הם מגיעים עשיר מאוד בחיות בר ומשאבי טבע. ג'ספר הובסון והצוות שלו מקימים מאחז. בשלב מסוים, מתרחשת רעידת אדמה, ומכאן ואילך, נראה שחוקי הפיזיקה השתנו (ליקוי חמה שאמור להיראות כמלא, נראהכ חלקי בלבד; הגאות והשפל אינם מורגשים יותר וכדומה). בסופו של דבר הם מבינים שהם נמצאים על קרחון, שנפרד מהקרח שבאוקיינוס הקרח הצפוני ושנסחף דרומה. הובסון מבצע מדידה יומית כדי לדעת את מיקומו של הקרחון. הקרחון עובר את מיצרי ברינג. הקרחון (שהופך קטן בהרבה, מכיוון שהמים החמים יותר המיסו חלקים ממנו) מגיע סוף סוף לאי קטן. ספינת לווייתנים דנית מוצאת אותם. כל חברי הצוות של הובסון חולצו, וכולם שורדים. 1873, בריטניה, לונדון: סמפסון נמוך, תאריך פרסום נובמבר 1873; המהדורה הראשונה בבריטניה, שתורגמה על ידי גברת ארתור (ננסי) בל, כ-The Fur Country or Seventy Degrees North Latitude 1874, ארצות הברית, בוסטון: ג'יימס אוסגוד, תאריך פרסום 1874; המהדורה הראשונה בארצות הברית 1955, ישראל, תרגום: ג. בן־חנה בשם הקצין גובסון מדיה וקבצים בנושא ארץ הפרווה בוויקישיתוף על הספר, באתר סימניה
מיס תבל 1984

מיס תבל 1984 היא תחרות מיס תבל ה-33 במספר, 81 מתמודדות השתתפו בתחרות. התחרות תוכננה במקור להיערך בקלגרי שבקנדה אך לאחר מכן הועתק מיקומה למיאמי. השתתפותן בתחרות של נציגות מהמדינות הקומוניסטיות פולין ויוגוסלביה הובילה למחאות על ידי פליטים קובנים בעיר. קארן בולדווין קרולינה הררה [1] [2]